गौरतलब बात है कि संजय शर्मा पहले से ही इस मसले पर अपने अखबार और पत्रकारों की बैठकों में उछालते रहे हैं। संजय शर्मा के इस सवाल पर पूरे हॉल में खामोशी फैल गयी। मुख्‍यमंत्री अखिलेश यादव ने माइक हटाते हुए पास बैठे मुख्‍यमंत्री जावेद उस्‍मानी से कड़े शब्‍दों में पूरी कैफियत पूछ डाली। इन दोनों की थोड़ी बातचीत के बाद अखिलेश यादव से मुख्‍य सचिव की ओर देखते हुए साफ कहा कि जब इस बारे में वे पहले ही ऐलान कर चुके हैं तो उसे तत्‍काल किया जाना चाहिए था। उन्‍होंने मुख्‍यसचिव से यह भी कहा कि अब चाहे कुछ भी हो, लेकिन प्रदेश मंत्रिमंडलीय कैबिनेट की अगली बैठक में इससे जुड़े प्रस्‍ताव को प्रस्‍तुत कर दिया जाए। इसी के साथ ही अखिलेश यादव ने वहां मौजूद पत्रकारों से मुखातिब होते हुए कहा कि अब आपकी यह मांग अब बस पूरी होने वाली है।